ไฟแนนซ์ทูเดย์
&#8216;อำนาจที่ปราศจากความเมตตา คือ อำนาจที่นำมาซึ่งความปราชัย&#8217;
29 ต.ค. 2555

‘อำนาจที่ปราศจากความเมตตา คือ อำนาจที่นำมาซึ่งความปราชัย’
...ยุ่งวุ่นวายกันทั้งธนาคารออมสิน เมื่อคณะกรรมการธนาคารที่มี พรรณี สถาวโรดม เป็นประธานและมีมือกฎหมายนั่งในกรรมการเต็มไปหมด มีนายธนาคารนั่งอยู่แค่ 2 หน่อเท่านั้น สั่งสอบสวนพนักงานร่วม 100 คน ผลที่ตามมาทำให้งานสะดุด ล่าสุดมีคำสั่งมายังผู้ใหญ่ในกระทรวงการคลังให้ปรับเปลี่ยนบอร์ดยกชุด ว่ากันว่างานนี้รื้อใหญ่
ต้นกล้าพลิกไปดูรายชื่อกรรมการธนาคารออมสินก็สะดุ้งเฮือก เพราะมือกฎหมายพรึ่บจริงๆ และแต่ละคนอย่าให้แซ่ดว่าแนบแน่นกะใคร ฝีมือเป็นจังได๋
...เริ่มจาก อดุลย์ ตั้งศัตยาภิรมย์ กรรมการธนาคารออมสิน นั้นเป็นกรรมการผู้จัดการ บริษัท สำนักงานกฎหมาย วี.เค. แอนด์แอสโซซิเอท มือกฎหมายที่คนในตระกูลเตชะไพบูลย์ให้ความเคารพ เพราะฝีมือในคดีวังเพชรบูรณ์อันลือลั่นในอดีต ทำให้สามารถเรียกความเสียหายจากการยกเลิกสัญญาห้างสรรพสินค้าเวิลด์เทรดของสำนักงานทรัพย์สินส่วนพระมหากษัตริย์ได้อื้อซ่าหลักพันล้าน
...“ชานนท์ โชติวิจิตร” ผู้จบปริญญาโท กฎหมายเศรษฐกิจ จุฬาลงกรณ์มหาวิทยาลัย ปริญญาตรี เศรษฐศาสตร์ (เกียรตินิยมอันดับ 2) จุฬาลงกรณ์มหาวิทยาลัย อดีตประธานกรรมการตรวจสอบบริษัท เอสซี แอสเสท มือกฎหมายชื่อดังในคดีซุกหุ้น 
...นันทพล กาญจนวัฒน์ รักษาการผู้อำนวยการแบงก์ เป็นนักกฎหมายอิสระ ผู้เคยเป็นทนายความในคดีแจ้งการถือครองหุ้นของ ชินณิชา วงศ์สวัสดิ์
...ชูจิรา กองแก้ว อดีตอธิบดีกรมบังคับคดี ผู้สนิทกับอดีตนายกรัฐมนตรี นี่ยังไม่นับรวม อรรถพล ใหญ่สว่าง รองอัยการสูงสุด อีกหน่อ แบงก์ออมสินจึงมีแต่เรื่อง เพราะกรรมการ 14 คน เป็นนักกฎหมายถึง 5 คน มีอดีตอธิบดีกรมที่ดิน 1 คน หมอ 1 คน ผู้แทนคลัง 2 คน แว่วว่างานนี้รื้อใหญ่จริงๆ